Siput Sarawak

Ramlah Mohamad atau lebih dikenali sebagai Siput Sarawak (1921 – 3 Jun 1999)"Siput Sarawak meninggal dunia", Berita Harian, 4 Jun 1999. merupakan seorang seniwati filem Melayu.

Beliau berlakon kali pertama dalam filem arahan B.S. Rajhans, Filem Chinta bersama S. Roomai Noor pada 1948. Filem Cinta memberi makna kerana selepas itu beliau dan S. Roomai Noor berkahwin, lalu dikurniakan cahaya mata yang dinamakan Ithnaini atau lebih dikenali sebagai Anita Sarawak.
Nama Seniman & Seniwati filem-filem melayu di Malaysia & Singapura

Kerjaya
200px|right
Mengimbas sejarah awalnya, Siput mula berlakon bangsawan Siput Kuyung bersama bapanya Dollah Sarawak (nama sebenar Mohamad Sulaiman) sejak berusia 11 tahun. Dollah Sarawak adalah nama besar dalam dunia bangsawan yang kemudian menjadi pelakon filem.

Beliau merupakan seorang yang buta huruf tetapi mampu menghafal semua skripnya yang dibacakan oleh orang lain. Selepas Perang Dunia Kedua, Siput menjadi penyanyi kabaret di Singapura sebelum berpeluang berlakon dalam filem pertamanya berjudul Singapura di Waktu Malam.

Sepanjang kerjayanya, beliau telah berlakon lebih kurang 50 filem terbitan Malay Film Productions, Cathay-Keris dan juga Studio Merdeka.  Antara lakonan beliau yang paling menonjol ialah Hujan Panas, Muda Mudi, Rachun Dunia, Korban Fitnah, Patung Chendana, Mata Syaitan, Naga Tasik Chini, Jiran Sekampung'''' dan Mangsa. Beliau juga pernah berlakon di bawah terbitan Merdeka Studio, Kuala Lumpur untuk Filem Keluarga 69  bersama P. Ramlee. Filem Hujan Panas adalah antara filem yang paling digemarinya. Keberkesanan lakonannya dalam filem itu membuatkan beliau terus mendapat peluang berlakon watak jahat.

Pada zaman kegemilangan filem Melayu di Jalan Ampas, selain daripada Seniman Salleh Kamil, Siput adalah pelakon yang dibenci kerana keberkesanan watak jahatnya. Filem terakhir lakonan beliau ialah Layar Lara'' bersama Azean Irdawaty dan juga seniman dan seniwati seangkatannya seperti Aziz Sattar, Mahmud Jun, Salmah Ibrahim dan Aziz Jaafar arahan pengarah berkaliber, Shuhaimi Baba pada tahun 1997.

Kehidupan peribadi
Beliau dilahirkan di Kuching, Sarawak. Beliau pernah mendirikan rumahtangga bersama Ismail Kassim pada tahun 1945. Hasil daripada perkahwinan tersebut mereka dikurniakan seorang cahaya mata yang dinamakan Murni atau lebih dikenali sebagai Murni Sarawak. Walau bagaimanapun, jodoh mereka tidak berkekalan apabila berpisah pada tahun 1948.

Kematian
Beliau menghembuskan nafas terakhir pada 3 Jun 1999 pada usia 78 tahun di blok 9 Kempas Road, Singapura dan jenazah beliau selamat disemadikan di Pusara Abadi di kawasan Lim Chu Kang, Singapura. Pada masa itu juga, beliau berjiran dengan seniwati Hashimah Yon.Siput Sarawak... perginya seorang primadona Utusan Malaysia (4 Jun 1999). Diperoleh pada 20 Februari 2015.

Filemografi

Filem 
 Tahun Tajuk Watak Catatan 1947 Singapura di Waktu Malam  Filem pertama 1948 Chinta Chinta1949 Nasib Puteri Rohana  Nilam Puteri Nilam @ Dilara1950 Pembalasan  Rachun Dunia  Aishah  Bakti Edah 1951 Berdosa  Salmah 1953 Hujan Panas Aminah Sengsara  Mangsa 1955 Menyerah Insan  1956 Pencuri  Jamilah1959 Korban Fitnah  Munah Raden Mas  Mas Ayu1960 Noor Islam Melor Hantu Rimau1961 Hang Jebat  Isteri Hang Tuah Yatim Mustapha  Permaisuri Tengah Sultan Mahmud Mangkat Dijulang  Tun Tijah Siti Zubaidah  Lela Satria 1962 Korban Kasih  Zainab Mata Syaitan Juga sebagai penulis  1963  Bunga Tanjong Aminah  1964 Pontianak Gua Musang  Rafeah Wan Perkasa1965 Jiran Sekampung Patung Cendana  Ikan Emas  Ibu Kiambang Muda Mudi Dayang Haryati  1965 Kubor Tak Bertanda  1966 Naga Tasik Chini 1967 Keluarga 69  Siti Mariam  Under The Stars of Singapore  Makcik   Filem Jepun; penampilan khas 1968 Pop Muda 1975 Pontianak 1997 Layar Lara Ibu seniwati Zai dalam filem Filem terakhir, pelakon undangan

 Anugerah dan pencalonan 
TahunAnugerahFilemKategoriKeputusan1947-50Pesta Filem Malaya/SingapuraRachun Dunia Pelakon Wanita Terbaik1953-54Pesta Filem Malaya/SingapuraHujan Panas Pelakon Wanita Terbaik1955Pesta Filem Malaya/SingapuraMenyerah Pelakon Pembantu Wanita Terbaik1956Pesta Filem Malaya/SingapuraPencuri Pelakon Wanita Terbaik1959Pesta Filem Malaya/SingapuraKorban Fitnah Pelakon Wanita Terbaik1961Pesta Filem Malaya/SingapuraYatim Mustapha Pelakon Wanita Terbaik1962Pesta Filem Malaya/SingapuraKorban Kaseh Pelakon Pembantu Wanita Terbaik1964Pesta Filem Malaya/SingapuraWan Perkasa Pelakon Pembantu Wanita Terbaik1965Pesta Filem Malaya/SingapuraMuda Mudi Pelakon Wanita Terbaik1991Festival Filem Malaysia ke-9 Dirinya sendiri Khas Juri - Anugerah Artis Veteran 

Rujukan 

Pautan luar


Kategori:Kelahiran 1921 
Kategori:Kematian 1999 
Kategori:Pelakon Melayu
Kategori:Pelakon wanita Singapura
Kategori:Warga Studio Jalan Ampas
Kategori:Pelakon filem Malaysia
Kategori:Orang Malaysia berketurunan Melayu
Kategori:Muslim Malaysia